Taalgebruik: grootte, grote | Maroela Media
Argieffoto (Foto: Gisela Merkuur/Pixabay)
Taalgebruikers struikel soms met die gebruik van "grootte" en "grote".
Die Afrikaans vir size is grootte. Die selfstandige naamwoord grote beteken "die groot een". 'n Skoen van dié grootte of net so 'n groot skoen [NIE: dié dieselfde grootte skoen]. 'n Standbeeld is lewensgroot of van lewensgrootte [NIE: 'n lewensgrootte standbeeld] asook 'n koningsgroot bed of 'n bed van koningsgrootte.
1 afmetings; omvang; uitgebreidheid: die grootte van 'n huis/plaas/stad; Watter grootte rok/hemp/skoen dra jy?
2 [geen meervoud] toestand/hoedanigheid van meer as die normale of gewone afmetings/omvang/uitgestrektheid te besit: 'n stoeier/kantoorgebou/dam wat indrukwekkend is vanweë sy grootte; toeneem in grootte en belangrikheid
1 iets wat groot afmetings het: Ek sal die klein stukkie eet; neem jy die grote; Die grote het weggekom, sê die vissermanne altyd
2 volgroeide mens/dier: Die grotes en die kleintjies moet geskei word
3 belangrike persoon: Alexander die Grote
Bron: Skryf Afrikaans van A tot Z en Handwoordeboek van die Afrikaanse Taal (6de uitgawe) (HAT)
Taalgebruik: Koppeltekens en klinkers
Baie dankie!!! Sal julle asseblief ook in taalgebruik skryf oor "is" en "was" ASOOK "word" en "raak"?
Dit irriteer my grensloos as iemand sê "Ek was in die Pietersburg hospitaal gebore." in plaas van "Ek is in die Pietersburg hospitaal gebore". En ook oor die gebruik van "Wanneer n kind gebore raak......." in plaas van "Wanneern kind gebore word……."